En 23-årig mand fra Nørresundby er sigtet, efter Nordjyllands Politi i alt fandt 112 gram kokain og 103 gram skunk i mandens lejlighed og i hans bil lørdag eftermiddag. Det oplyser vagtchef ved Nordjyllands Politi Poul Badsberg søndag. En patrulje spottede tilfældigvis manden i Nørresundby, da han, som Poul Badsberg kalder det, "udviste mistænkelig adfærd". Da patruljen forsøgte at komme i kontakt med manden, stak han af. Men manden var ikke hurtigt nok, og han blev fanget kort tid efter. Politiet fandt noget af narkotikaen på manden, og efterfølgende blev hans bil og hans lejlighed gennemsøgt, hvor politiet fandt resten af kokainen og skunken. Udover narkoen fandt politiet også tre halsknive i mandens lejlighed. Den 23-årige er nu sigtet efter bekendtgørelsen om narkotikum, men politiets jurister har ikke vurderet, at det var nødvendigt at stille ham i grundlovsforhør.

Opsummering:
En 23-årig mand fra Nørresundby blev natten til søndag taget med 112 gram kokain og 103 gram skunk.